
ΤΕΥΧΟΣ ΔΕΥΤΕΡΟ 


Αρ. Φύλλου 1942 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στο Υπουργείο Οικονο¬ 
μίας και Ανάπτυξης και τα Ν.Π.Δ.Δ. που υπάγονται 
σε αυτό. 

2 Τροποποίηση της αριθ. 61502/3399/30-12-2016 
(ΦΕΚΒ' 4330) απόφασης του Υπουργού Εργασίας, 
Κοινωνικής Ασφάλισης και Κοινωνικής Αλληλεγ¬ 
γύης «Προσδιορισμός της βάσης υπολογισμού 
ασφαλιστικών εισφορών αυτοαπασχολούμενων 
και ελεύθερων επαγγελματιών από 1.1.2017». 


ΑΠΟΦΑΣΕΙΣ 

Αριθ. 62609 _ (1) 

Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στο Υπουργείο Οικο¬ 
νομίας και Ανάπτυξης και τα Ν.Π.Δ.Δ. που υπά¬ 
γονται σε αυτό. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α.Του ν. 4369/2016 «Εθνικό Μητρώο Επιτελικών Στελε¬ 
χών Δημόσιας Διοίκησης, βαθμολογική διάρθρωση θέ¬ 
σεων, συστήματα αξιολόγησης, προαγωγών και επιλογής 
προϊσταμένων (διαφάνεια-αξιοκρατία και αποτελεσμα- 
τικότητα της Δημόσιας Διοίκησης) και άλλες διατάξεις 
(Α' 33), όπως ισχύει. 

β. Του ν. 3528/2007 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.» (Α' 26), όπως ισχύει. 

γ. Των άρθρων 13-15 του ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(Α' 45). 

δ. Του π.δ. 116/2014 «Οργανισμός του Υπουργείου 
Ανάπτυξης και Ανταγωνιστικότητας» (Α' 185), όπως 
ισχύει. 

ε. Του π.δ. 123/2016 «Ανασύσταση και μετονομασία 
του Υπουργείου... μετονομασία Υπουργείου Οικονομίας, 
Ανάπτυξης και Τουρισμού...» (Α' 208). 


στ.Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Την υπουργική απόφαση Φ.32.14/750/οικ.32768/ 
22-12-2016 με θέμα: «Καθορισμός της μορφής και του 
περιεχομένου των Εντύπων Έκθεσης Αξιολόγησης σύμ¬ 
φωνα με τις διατάξεις του ν. 4369/2016» (ΦΕΚ Β' 4434/ 
30-12-2016). 

3. Την υπουργική απόφαση 75689/15-7-2016 με θέμα 
«Συγκρότηση του Υπηρεσιακού Συμβουλίου του Υπουρ¬ 
γείου Οικονομίας, Ανάπτυξης και Τουρισμού» (Β' 2378). 

4. Την αριθ. ΔΙΔΑΔ/Φ.32.14/753/οικ.7513/3-3-2017 
εγκύκλιο του Υπουργείου Διοικητικής Ανασυγκρότησης 
με θέμα: «ν. 4369/2016 (ΦΕΚ Α' 33 - ΜΕΡΟΣ Β ΣΥΣΤΗΜΑ 
ΑΞΙΟΛΟΓΗΣΗΣ-Αξιολόγηση, Στοχοθεσία, Κοινωνική λο¬ 
γοδοσία και συμμετοχή». 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

6. Την υφιστάμενη υπηρεσιακή ανάγκη, αποφασίζουμε: 

1. Συστήνουμε στο Υπουργείο Οικονομίας και Ανάπτυ¬ 
ξης Ειδική Επιτροπή Αξιολόγησης του άρθρου 21 του 
ν. 4369/2016 για το Υπουργείο Οικονομίας και Ανάπτυ¬ 
ξης και τα εποπτευόμενα από αυτό Ν.Π.Δ.Δ.: α) Οικο¬ 
νομικό Επιμελητήριο της Ελλάδας (Ο.Ε.Ε.), β) Κεντρική 
Ένωση Επιμελητηρίων της Ελλάδας (Κ.Ε.Ε.Ε.), γ) Ένωση 
Ελλήνων Χημικών (Ε.Ε.Χ.) και δ) Πανελλήνια Έκθεση Λα¬ 
μίας (Π.Ε.Λ.), με έδρα την Αθήνα, Οδός Νίκης 5-7. 

2. Η εν λόγω Επιτροπή αποτελείται από: 

α. Τον προϊστάμενο της Γενικής Διεύθυνσης Διοικη¬ 
τικών Υπηρεσιών του Υπουργείου Οικονομίας και Ανά¬ 
πτυξης, ως Πρόεδρο. 

β. Έναν προϊστάμενο Γενικής Διεύθυνσης του Υπουρ¬ 
γείου Οικονομίας και Ανάπτυξης, ο οποίος επιλέγεται με 
δημόσια κλήρωση. 

γ. Έναν προϊστάμενο Γενικής Διεύθυνσης από άλλο 
Υπουργείο ή άλλο φορέα, ο οποίος επιλέγεται υποχρε¬ 
ωτικά μετά από δημόσια κλήρωση μεταξύ τουλάχιστον 
πέντε (5) υποψηφίων που προέρχονται από πέντε (5) 
διαφορετικούς φορείς. 

Ο αναπληρωτής του Προέδρου της Επιτροπής επιλέ¬ 
γεται με δημόσια κλήρωση μεταξύ των προϊσταμένων 
Γενικών Διευθύνσεων του Υπουργείου. 

Τα υπόλοιπα μέλη αναπληρώνονται από ισάριθμους 
προϊσταμένους Γενικής Διεύθυνσης από το Υπουργείο 
Οικονομίας και Ανάπτυξης ή από άλλους φορείς που 
επιλέγονται με δημόσια κλήρωση. 

δ. Στην Επιτροπή μετέχουν χωρίς δικαίωμα ψήφου: 
ί) Δύο (2) αιρετοί εκπρόσωποι των μονίμων υπαλλήλων 
ή των υπαλλήλων με σχέση εργασίας ιδιωτικού δικαίου 
αορίστου χρόνου (Ι.Δ.Α.Χ.) του Υπουργείου Οικονομίας 
και Ανάπτυξης. 

ϋ) Ένας εκπρόσωπος του Επαγγελματικού Επιμελητη¬ 
ρίου ή Συλλόγου ή Σωματείου, του οποίου ο αξιολογού¬ 
μενος είναι μέλος, ύστερα από αίτηση του τελευταίου. 

ε. Γραμματέας της Ειδικής Επιτροπής Αξιολόγησης 
του Υπουργείου Οικονομίας και Ανάπτυξης ορίζεται 
υπάλληλος της Διεύθυνσης Διαχείρισης και Ανάπτυξης 
Ανθρώπινου Δυναμικού. 

3. Έργο της Ειδικής Επιτροπής αποτελεί: 
α) Η εξέταση των ενστάσεων των αξιολογούμενων 
σε περίπτωση που ο μέσος όρος της βαθμολογίας της 
Έκθεσης είναι μικρότερος του 75. 

β) Η εξέταση της ειδικής αιτιολογίας της βαθμολογίας, 
η οποία παρατίθεται υποχρεωτικά για βαθμολογία επι- 
μέρους κριτηρίου από 90 έως 100. 

γ) Η εξέταση της ειδικής αιτιολογίας, η οποία παρατί¬ 
θεται υποχρεωτικά για βαθμολογία επιμέρους κριτηρίου 
κάτω του 60 κατόπιν άσκησης ένστασης των αξιολο¬ 
γούμενων. 

δ) Η βαθμολογία της Έκθεσης Αξιολόγησης σε περί¬ 
πτωση που η απόκλιση μεταξύ των μέσων όρων βαθμο¬ 
λογιών των δύο (2) αξιολογητών υπερβαίνει τις είκοσι 
τέσσερις (24) εκατοστιαίες μονάδες. 

Αν η Επιτροπή κληθεί να αξιολογήσει ενστάσεις ή τις 
εξαιρετικές επιδόσεις υπαλλήλων ή προϊσταμένων που 
έχουν αξιολογηθεί από μέλος της Επιτροπής, το συγκε¬ 
κριμένο μέλος κωλύεται να συμμετάσχει στην εξέταση 
του εν λόγω θέματος από την Επιτροπή και τη θέση του 
παίρνει ο αναπληρωτής του. 

Για τη συγκρότηση, τη σύνθεση, τις συνεδριάσεις, τη 
λειτουργία και τις πράξεις της Ειδικής Επιτροπής Αξιο¬ 
λόγησης εφαρμόζονται, κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 

Η θητεία των μελών της Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2017 

Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 


Αριθ. 25599/1453 (2) 

Τροποποίηση της αριθ. 61502/3399/30-12-2016 
(ΦΕΚ Β' 4330) απόφασης του Υπουργού Εργα¬ 
σίας, Κοινωνικής Ασφάλισης και Κοινωνικής 
Αλληλεγγύης «Προσδιορισμός της βάσης υπο¬ 
λογισμού ασφαλιστικών εισφορών αυτοαπα¬ 
σχολούμενων και ελεύθερων επαγγελματιών 
από 1.1.2017». 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξειςτου άρθρου 58 παρ. 1 του ν. 4472/2017 


(Α' 74) «Συνταξιοδοτικές Διατάξεις Δημοσίου και Τρο¬ 
ποποίηση διατάξεων του ν. 4387/2016, μέτρα εφαρμο¬ 
γής των δημοσιονομικών στόχων και μεταρρυθμίσεων, 
μέτρα κοινωνικής στήριξης και εργασιακές ρυθμίσεις, 
μεσοπρόθεσμο πλαίσιο δημοσιονομικής στρατηγικής 
2018-2021 και λοιπές διατάξεις». 

2. Τις διατάξειςτου άρθρου 39 παρ. 2 του ν. 4387/2016 
(Α' 85) «Ενιαίο Σύστημα Κοινωνικής Ασφάλειας - Μεταρ¬ 
ρύθμιση ασφαλιστικού - συνταξιοδοτικού συστήματος - 
Ρυθμίσεις φορολογίας εισοδήματος και τυχερών παιγνί- 
ων και άλλες διατάξεις». 

3. Τη διάταξη του άρθρου 1 του ν. 4425/2016 (Α' 185) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

4. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ/τος 63/2005 (Α' 98) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

5. Τις διατάξειςτου π.δ/τος 113/2014 (Α' 180) «Οργανι¬ 
σμός Υπουργείου Εργασίας, Κοινωνικής Ασφάλισης και 
Πρόνοιας», όπως τροποποιήθηκε και ισχύει. 

6. Τις διατάξεις του άρθρου 27 του ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, και την οργάνωση 
της Κυβέρνησης και των Κυβερνητικών Οργάνων και 
λοιπές διατάξεις». 

7. Τις διατάξειςτου π.δ/τος 125/2016 (Α' 116) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

8. Την αριθ. οικ. 54051/Δ9.14200/22.11.2016 απόφα¬ 
ση του Πρωθυπουργού και της Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης, 
«Τροποποίηση της αριθ. οικ. 44549/Δ9.12193/8-10-2015 
απόφασης του Πρωθυπουργού και του Υπουργού Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης «Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύης, 
Αναστάσιο Πετρόπουλο» (Β' 3801,25.11.2016). 

9. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το άρθρο 2 της 61502/3399/30-12-2016 (ΦΕΚ Β 4330) 
υπουργικής απόφασης «Προσδιορισμός της βάσης υπο¬ 
λογισμού ασφαλιστικών εισφορών αυτοαπασχολούμε¬ 
νων και ελεύθερων επαγγελματιών από 1.1.2017» αντι¬ 
καθίσταται ως εξής: 

«Άρθρο 2 

Βάση υπολογισμού ασφαλιστικών εισφορών 

1. Για το έτος 2017, η βάση υπολογισμού των πάσης 
φύσεως ασφαλιστικών εισφορών των υπόχρεων καταβο¬ 
λής εισφορών που υπάγονται στην παρούσα απόφαση 
και στο άρθρο 39 του ν. 4387/2016, καθορίζεται με βάση 
το καθαρό φορολογητέο αποτέλεσμα από την ασκού¬ 
μενη δραστηριότητα ή την ιδιότητα που δημιουργεί την 
υποχρέωση υπαγωγής στην ασφάλιση. Ως καθαρό φορο- 

λογητέο αποτέλεσμα κατά τα ανωτέρω νοείται το ποσό, 
όπως αυτό διαμορφώνεται σύμφωνα με τις διατάξεις 
των άρθρων 20 έως 27 του ν. 4172/2013 (Κώδικας Φο¬ 
ρολογίας Εισοδήματος), όπως ισχύει κάθε φορά. Όσον 
αφορά ειδικότερα στα εισοδήματα που αντιστοιχούν 
στις δραστηριότητες - ιδιότητες που περιγράφονται στο 
άρθρο 1 στοιχ.δ-η της παρούσας, το καθαρό φορολο¬ 
γητέο αποτέλεσμα αντιστοιχεί στο ποσό που προκύπτει 
κατ' εφαρμογή του άρθρου 36 του Κώδικα Φορολογίας 
Εισοδήματος. 

2. Από 1.1.2018 και για κάθε επόμενο έτος, στη βάση 
υπολογισμού όπως περιγράφεται στην προαναφερό- 
μενη παράγραφο, συμπεριλαμβάνονται οι καταβλητέες 
ασφαλιστικές εισφορές. 

3. Ειδικά για το 2018, οι ασφαλιστικές εισφορές υπο¬ 
λογίζονται επί του ποσού που αντιστοιχεί στο 85% της 
βάσης προσδιορισμού των εισφορών, όπως αυτή περι- 
γράφεται στην παράγραφο 2 του παρόντος. 

4. Μηνιαία βάση υπολογισμού των πάσης φύσεως 
ασφαλιστικών εισφορών αποτελεί το ποσό που προ¬ 
κύπτει από τη διαίρεση της βάσης υπολογισμού όπως 
ανωτέρω περιγράφεται για κάθε έτος δια του δώδεκα. 

5. Για τον καθορισμό της μηνιαίας βάσης υπολογισμού 
συνυπολογίζονται τυχόν ποσά που έχουν καταβληθεί με 
δελτίο επαγγελματικής δαπάνης. 

6. Εάν η προσδιοριζόμενη κατά την παρ. 4 του παρό¬ 
ντος άρθρου βάση υπολογισμού των πάσης φύσεως 
ασφαλιστικών εισφορών είναι μικρότερη του ποσού 
που αντιστοιχεί στον κατώτατο βασικό μισθό άγαμου 
μισθωτού άνω των 25 ετών, στο ύψος που διαμορφώνε¬ 
ται σύμφωνα με το άρθρο πρώτο, κεφάλαιο ΙΑ11 περ. 3 
του ν. 4093/2012, όπως εκάστοτε ισχύει, καθώς και στις 
περιπτώσεις ζημιών ή μηδενικών κερδών ή υποχρεωτι¬ 
κής ασφάλισης λόγω ιδιότητας χωρίς άσκηση επαγγελ¬ 
ματικής δραστηριότητας, ως μηνιαία βάση υπολογισμού 
των ασφαλιστικών εισφορών λαμβάνεται το ύψος του 
κατά τα ανωτέρω κατώτατου βασικού μισθού άγαμου μι¬ 
σθωτού άνω των 25 ετών. Στο ίδιο ύψος διαμορφώνεται 
η βάση υπολογισμού των πάσης φύσεως ασφαλιστικών 
εισφορών για τους δικηγόρους που βρίσκονται σε ανα¬ 
στολή άσκησης επαγγελματικής δραστηριότητας και για 
τους υγειονομικούς που απασχολούνται χωρίς αμοιβή 
της παρ. 4 του άρθρου 18 του ν. 3232/2004. 

7. Σε περίπτωση μη υποβολής εκ μέρους του υπόχρεου 
φορολογικής δήλωσης, οι οφειλόμενες ασφαλιστικές 
εισφορές υπολογίζονται προσωρινά επί της βάσης της 
ανωτέρω παραγράφου, έως ότου καταστεί δυνατός ο 
εντοπισμός του φορολογητέου εισοδήματος κατά την 
έννοια των παραγράφων 1, 2 και 3 του παρόντος. 

8. Ειδικότερα για τα πρόσωπα, παλαιούς και νέους 
ασφαλισμένους κατά τη διάκριση του ν. 2084/1992, τα 
οποία υπάγονται ή θα υπάγονταν, σύμφωνα με τις γε¬ 
νικές ή ειδικές ή καταστατικές διατάξεις, όπως ίσχυαν 
έως την έναρξη ισχύος του ν. 4387/2016 στην ασφάλιση 
του ΕΤΑΑ, καθώς και για τους αυτοαπασχολούμενους 
αποφοίτους σχολών ανώτατης εκπαίδευσης, που είναι 
εγγεγραμμένοι σε επιστημονικούς συλλόγους ή επιμε¬ 
λητήρια που έχουν τη μορφή νομικού προσώπου δη¬ 
μοσίου δικαίου, η ελάχιστη μηνιαία βάση υπολογισμού 


των ασφαλιστικών εισφορών για τα πέντε πρώτα χρόνια 
ασφάλισης αντιστοιχεί στο 70% επί του προβλεπόμενου 
κατά τα ανωτέρω κατώτατου βασικού μισθού άγαμου 
μισθωτού άνω των 25 ετών. 

9. Εάν η προσδιοριζόμενη κατά την παρ. 4 του παρό¬ 
ντος άρθρου βάση υπολογισμού των πάσης φύσεως 
ασφαλιστικών εισφορών είναι μεγαλύτερη του ποσού 
που αντιστοιχεί στο δεκαπλάσιο του κατώτατου βασικού 
μισθού άγαμου μισθωτού άνω των 25 ετών, ως μηνιαία 
βάση υπολογισμού των ασφαλιστικών εισφορών λαμ- 
βάνεταιτο ύψος του δεκαπλάσιου του κατά τα ανωτέρω 
προβλεπόμενου κατώτατου βασικού μισθού άγαμου μι¬ 
σθωτού άνω των 25 ετών. 

10. Στις περιπτώσεις που κάποιο από τα πρόσωπα 
του άρθρου 1 της παρούσας, καταβάλλει ασφαλιστικές 
εισφορές κατά τα προβλεπόμενα στο άρθρο 38 του 
ν. 4387/2016 ως μισθωτός, μηνιαία βάση υπολογισμού 
των πάσης φύσεως ασφαλιστικών εισφορών αποτελεί το 
άθροισμα του εισοδήματος από την παροχή των μισθω¬ 
τών υπηρεσιών και του καθαρού φορολογητέου αποτε¬ 
λέσματος από τη δραστηριότητα του άρθρου 1, με την 
επιφύλαξη των ειδικότερων ρυθμίσεων του άρθρου 38 
του ν. 4387/2016. 

11. Στις περιπτώσεις πολλαπλής δραστηριότητας, η 
κάθε μία εκ των οποίων δημιουργεί υποχρέωση υπα¬ 
γωγής στην ασφάλιση σύμφωνα με τις γενικές, ειδικές 
ή καταστατικές διατάξεις του ΟΑΕΕ και του ΕΤΑΑ όπως 
ίσχυαν έωςτην έναρξη ισχύοςτου ν. 4387/2016, μηνιαία 
βάση υπολογισμού των πάσης φύσεως ασφαλιστικών 
εισφορών αποτελεί το άθροισμα του καθαρού φορο¬ 
λογητέου αποτελέσματος από έκαστη δραστηριότητα, 
με την επιφύλαξη των προβλεπόμενων στην παρ. 6 του 
παρόντος άρθρου. Τα ανωτέρω εφαρμόζονται και στις 
περιπτώσεις που προκύπτει υποχρέωση πολλαπλής 
ασφάλισης λόγω ιδιότητας. 

12. Σε περιπτώσεις κατά τις οποίες, πέραν των ανω¬ 
τέρω, ασκείται και μία ή περισσότερες δραστηριότητες 
υπακτέες στην ασφάλιση του ΟΓΑ, σύμφωνα με τις γενι¬ 
κές, ειδικές ή καταστατικές διατάξεις του, όπως ίσχυαν 
έως την έναρξη ισχύος του ν. 4387/2016, ή βάσει της 
παρ. 11 του άρθρου 40 του ν. 4387/2016, μηνιαία βάση 
υπολογισμού των πάσης φύσεως ασφαλιστικών εισφο¬ 
ρών αποτελεί το άθροισμα του καθαρού φορολογητέ¬ 
ου αποτελέσματος από έκαστη δραστηριότητα, με την 
επιφύλαξη των ειδικότερων ρυθμίσεων του άρθρου 40 
του ν. 4387/2016. 

13. Τα προβλεπόμενα από τις παρ. 6 και 8 του παρόντος 
εφαρμόζονται και σε περιπτώσεις πολλαπλής δραστηρι¬ 
ότητας, κατά την έννοια των ανωτέρω περιπτώσεων 10, 
11 και 12. Για την εξεύρεση της βάσης υπολογισμού στις 
περιπτώσεις αυτές της παραγράφου 10 λαμβάνεται κα- 
ταρχάς υπόψη το μηνιαίο εισόδημα από την παροχή της 
μισθωτής υπηρεσίας και σε αυτό προστίθεται το εισό¬ 
δημα των άλλων δραστηριοτήτων κατά φθίνουσατάξη 
μεγέθους, ώστε η βάση υπολογισμού, όπως προκύπτει 
από την άθροιση των επιμέρους εισοδημάτων, να μην 
υπολείπεται της ελάχιστης μηνιαίας βάσης υπολογισμού 
όπως καθορίζεται σύμφωνα με τα ανωτέρω, και να μην 

ξεπερνά το δεκαπλάσιο του κατά τα ανωτέρω προβλεπό- 
μενου κατώτατου βασικού μισθού άγαμου μισθωτού άνω 
των 25 ετών. Στις λοιπές περιπτώσεις των παραγράφων 
11 και 12 του παρόντος, καταρχάς λαμβάνεται το σύνολο 
του καθαρού φορολογητέου εισοδήματος από τη δρα¬ 
στηριότητα που προκύπτει ότι αποτελεί τη βασική πηγή 
βιοπορισμού και σε αυτό προστίθεται το εισόδημα των 
άλλων δραστηριοτήτων κατά φθίνουσατάξη μεγέθους, 
ώστε η βάση υπολογισμού, όπως προκύπτει από την 
άθροιση των επιμέρους εισοδημάτων, να μην υπολεί¬ 
πεται της ελάχιστης μηνιαίας βάσης υπολογισμού όπως 
καθορίζεται σύμφωνα με τα ανωτέρω, και να μην ξεπερνά 
το δεκαπλάσιο του εκάστοτε προβλεπόμενου κατώτατου 
βασικού μισθού άγαμου μισθωτού άνω των 25 ετών. 

14. Βάση υπολογισμού των πάσης φύσεως ασφαλι¬ 
στικών εισφορών κατά την έννοια της παρούσας από¬ 
φασης προκύπτει από το πιο πρόσφατο εκκαθαρισμένο 
φορολογικό έτος. 

15. Τυχόν διαφορά που προκύπτει μετά από τον υπο¬ 
λογισμό των προβλεπόμενων ασφαλιστικών εισφορών 
βάσει του πραγματικού εισοδήματος του προηγούμενου 


φορολογικού έτους κατά την έννοια τις παραγράφους 2 
και 3 του παρόντος αναζητείται και συμψηφίζεται ισο- 
μερώς κατανεμημένη σε μηνιαία βάση έως το μήνα Δε¬ 
κέμβριο εκάστου έτους. 

16. Για όσους προβαίνουν για πρώτη φορά από 
1.1.2017 και εντεύθεν σε έναρξη εργασιών ή δραστηριο¬ 
τήτων του άρθρου 1 της παρούσας, μηνιαία βάση υπολο¬ 
γισμού των πάσης φύσεως ασφαλιστικών τους εισφορών 
για τους μήνες που μεσολαβούν από το μήνα της έναρξης 
εργασιών έως το Δεκέμβριο του ίδιου έτους, αποτελεί το 
ποσό που αντιστοιχεί στο κατά την παρ. 6 προβλεπόμενο 
βασικό μισθό άγαμου μισθωτού άνω των 25 ετών, με την 
επιφύλαξη της παρ. 8 του παρόντος άρθρου». 

Κατά τα λοιπά ισχύει η αριθ. 61502/3399/30-12-2016 
(ΦΕΚ Β' 4330) υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

